CELEX: 32018R1300
Language: fi
Date: 2018-09-27 00:00:00
Title: Komission täytäntöönpanoasetus (EU) 2018/1300, annettu 27 päivänä syyskuuta 2018, asetuksen (EY) N:o 2535/2001 muuttamisesta ja siitä poikkeamisesta Norjasta peräisin olevien maitotuotteiden tuontitodistusten osalta

28.9.2018   
               
               
                  FI
               
               
                  Euroopan unionin virallinen lehti
               
               
                  L 244/6
               
            
         KOMISSION TÄYTÄNTÖÖNPANOASETUS (EU) 2018/1300,
         annettu 27 päivänä syyskuuta 2018,
         asetuksen (EY) N:o 2535/2001 muuttamisesta ja siitä poikkeamisesta Norjasta peräisin olevien maitotuotteiden tuontitodistusten osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 187 artiklan,
         sekä katsoo seuraavaa:
         
                     (1)
                  
                  
                     Neuvoston päätöksellä (EU) 2018/760 (2) hyväksytyn, Euroopan talousalueesta tehdyn sopimuksen 19 artiklan perusteella Euroopan unionin ja Norjan kuningaskunnan välillä lisäetuuksista maataloustuotteiden kaupassa kirjeenvaihtona tehdyn sopimuksen, jäljempänä ’sopimus’, liitteessä IV määrätään uusien maitotuotteita koskevien kiintiöiden käyttöönotosta.
                  
               
                     (2)
                  
                  
                     Sopimus tulee voimaan viimeisen hyväksymiskirjan tallettamispäivää seuraavan kolmannen kuukauden ensimmäisenä päivänä. Norja antoi tiedoksi viimeisen hyväksymiskirjan 16 päivänä heinäkuuta 2018. Näin ollen uusia kiintiömääriä sovelletaan 1 päivästä lokakuuta 2018.
                  
               
                     (3)
                  
                  
                     Komission asetuksen (EY) N:o 2535/2001 (3) 14 artiklan 1 kohdan b alakohdassa säädetään, että 1 päivän ja 10 päivän kesäkuuta välisenä aikana haettuja todistuksia voidaan käyttää seuraavan 1 päivän heinäkuuta ja 31 päivän joulukuuta välisenä aikana tapahtuvaa tuontia varten. Sopimuksella avattuja uusia kiintiöitä varten olisi näin ollen otettava käyttöön uusi määräaika tuontitodistushakemusten jättämistä ja todistusten myöntämistä varten. Lisäksi kyseisten lupien olisi vuonna 2018 oltava voimassa niiden myöntämispäivästä alkaen.
                  
               
                     (4)
                  
                  
                     Asetuksen (EY) N:o 2535/2001 2 osaston I luvun 2 jaksossa säädetään, että tuontitodistuksen hakijan on oltava sen jäsenvaltion toimivaltaisen viranomaisen ennakolta hyväksymä, johon hakija on sijoittautunut. Hakemukset on jätettävä ennen kunkin vuoden 1 päivää huhtikuuta. On tarpeen säätää tilapäisestä menettelystä, joka antaa niille hakijoille, joita ei vielä ole hyväksytty, mahdollisuuden hakea hyväksyntää 1 päivänä lokakuuta 2018 avautuvia uusia tuontikiintiöitä varten. Sitä varten olisi säädettävä asetuksen (EY) N:o 2535/2001 8, 9 ja 10 artiklaan tehtävistä poikkeuksista.
                  
               
                     (5)
                  
                  
                     Sen vuoksi asetusta (EY) N:o 2535/2001 olisi muutettava ja siitä olisi poikettava.
                  
               
                     (6)
                  
                  
                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Asetuksen (EY) N:o 2535/2001 muuttaminen
            Muutetaan asetus (EY) N:o 2535/2001 seuraavasti:
            
                        a)
                     
                     
                        korvataan 5 artiklan h alakohta seuraavasti:
                        
                                    ”h)
                                 
                                 
                                    Euroopan unionin ja Norjan kuningaskunnan välisen sopimuksen, joka hyväksyttiin neuvoston päätöksellä 2011/818/EU (*1), liitteessä V määrätyt kiintiöt sekä Euroopan unionin ja Norjan kuningaskunnan välisen sopimuksen, joka hyväksyttiin neuvoston päätöksellä (EU) 2018/760 (*2), liitteessä IV määrätyt kiintiöt, jäljempänä ’Norjan kanssa tehdyt sopimukset’;
                                 
                              
                  
                        b)
                     
                     
                        korvataan 19 artiklan 1 kohdan g alakohta seuraavasti:
                        
                                    ”g)
                                 
                                 
                                    Norjan kanssa tehtyjen sopimusten 9 kohdassa tarkoitetut säännöt;”;
                                 
                              
                  
                        c)
                     
                     
                        Korvataan liitteessä I oleva I. H kohta tämän asetuksen liitteellä.
                     
                  
         
            2 artikla
            Asetuksesta (EY) N:o 2535/2001 poikkeamiset
            
               1.   Poiketen siitä, mitä asetuksen (EY) N:o 2535/2001 14 artiklan 1 kohdan b alakohdassa säädetään, kyseisen asetuksen liitteessä I olevassa I. H kohdassa vahvistettuja kiintiöitä, joiden järjestysnumero on 09.4228 ja 09.4229, varten on vuonna 2018 avoinna ylimääräinen hakemuskausi, jos seuraavat edellytykset täyttyvät:
               
                           a)
                        
                        
                           tuontitodistushakemukset on jätettävä 1 päivän ja 8 päivän lokakuuta 2018 välisenä aikana;
                        
                     
                           b)
                        
                        
                           jäsenvaltioiden on annettava komissiolle tiedoksi viimeistään 15 päivänä lokakuuta 2018 kaikkien hakemusten kokonaismäärät, tyhjät ilmoitukset mukaan luettuina, ilmaistuina kilogrammoina ja jaoteltuina järjestysnumeron mukaan;
                        
                     
                           c)
                        
                        
                           tuontitodistukset on myönnettävä 23 päivän lokakuuta 2018 ja 31 päivän lokakuuta 2018 välisenä aikana.
                        
                     
            
               2.   Poiketen siitä, mitä asetuksen (EY) N:o 2535/2001 16 artiklan 3 kohdassa säädetään, lokakuussa 2018 tämän artiklan 1 kohdassa tarkoitettuja kiintiöitä varten myönnetyt tuontitodistukset ovat voimassa niiden myöntämispäivästä alkaen 31 päivään joulukuuta 2018 asti.
            
            
               3.   Poiketen siitä, mitä asetuksen (EY) N:o 2535/2001 8 artiklassa säädetään, tuontitodistusten hakijan, jota ei vielä ole hyväksytty asetuksen (EY) N:o 2535/2001 8, 9 ja 10 artiklan nojalla, on 1 päivän lokakuuta ja 31 päivän joulukuuta 2018 sekä 1 päivän tammikuuta ja 30 päivän kesäkuuta 2019 välisenä aikana tämän artiklan 1 kohdassa tarkoitetuissa kiintiöissä tapahtuvaa tuontia varten jätettävä 1 päivän ja 8 päivän lokakuuta 2018 välisenä aikana sen jäsenvaltion, johon hakija on sijoittautunut ja jossa hakija on merkitty alv-rekisteriin, toimivaltaisille viranomaisille hyväksymishakemus, jonka mukana on todiste siitä, että hakija on sekä vuonna 2017 että vuonna 2018 tuonut unioniin tai vienyt unionista vähintään 25 tonnia yhdistetyn nimikkeistön 4 ryhmään kuuluvia maitotuotteita.
            
            
               4.   Poiketen siitä, mitä asetuksen (EY) N:o 2535/2001 9 artiklassa säädetään, jäsenvaltioiden toimivaltaisten viranomaisten on ilmoitettava hakijoille ennen 12 päivää lokakuuta 2018 tämän artiklan 3 kohdassa tarkoitetun hyväksyntämenettelyn tulos ja, jos hyväksyntä on myönnetty, hyväksyntänumero. Hyväksyntä on voimassa 30 päivään kesäkuuta 2019 asti, ja tämän artiklan 1 kohdan soveltamiseksi sen katsotaan olevan voimassa 1 päivästä lokakuuta 2018.
            
            
               5.   Poiketen siitä, mitä asetuksen (EY) N:o 2535/2001 10 artiklan 1 kohdassa säädetään, jäsenvaltioiden toimivaltaisten viranomaisten on ilmoitettava komissiolle ennen 19 päivää lokakuuta 2018 luettelonsa tuojista, jotka on hyväksytty tämän artiklan 3 ja 4 kohdan nojalla. Ilmoituksessa on oltava hyväksyttyjen tuojien hyväksyntänumerot, nimet, osoitteet, puhelinnumerot ja sähköpostiosoitteet. Komissio toimittaa luettelot edelleen muiden jäsenvaltioiden toimivaltaisille viranomaisille.
            
         
         
            3 artikla
            Voimaantulo ja soveltaminen
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä lokakuuta 2018.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 27 päivänä syyskuuta 2018.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 347, 20.12.2013, s. 671.
         
            (2)  Neuvoston päätös (EU) 2018/760, annettu 14 päivänä toukokuuta 2018, Euroopan unionin ja Norjan kuningaskunnan välillä lisäetuuksista maataloustuotteiden kaupassa kirjeenvaihtona tehdyn sopimuksen tekemisestä (EUVL L 129, 25.5.2018, s. 1).
         
            (3)  Komission asetus (EY) N:o 2535/2001, annettu 14 päivänä joulukuuta 2001, neuvoston asetuksen (EY) N:o 1255/1999 soveltamista koskevista yksityiskohtaisista säännöistä maito- ja maitotuotealan tuontijärjestelmän ja tariffikiintiöiden avaamisen osalta (EYVL L 341, 22.12.2001, s. 29).
         
            (*1)  Neuvoston päätös 2011/818/EU, annettu 8 päivänä marraskuuta 2011, Euroopan unionin ja Norjan kuningaskunnan välisen Euroopan talousalueesta tehdyn sopimuksen 19 artiklan perusteella myönnettäviä lisäetuuksia maataloustuotteiden kaupassa koskevan sopimuksen tekemisestä kirjeenvaihtona (EUVL L 327, 9.12.2011, s. 1).
         
            (*2)  Neuvoston päätös (EU) 2018/760, annettu 14 päivänä toukokuuta 2018, Euroopan unionin ja Norjan kuningaskunnan välillä lisäetuuksista maataloustuotteiden kaupassa kirjeenvaihtona tehdyn sopimuksen tekemisestä (EUVL L 129, 25.5.2018, s. 1).”;
      
      
         
            LIITE
            
               ”I. H
               
               
                  NORJAN KANSSA TEHTYJEN SOPIMUSTEN MUKAISET TARIFFIKIINTIÖT
               
               
                  Vuotuinen kiintiö 1. tammikuuta–31. joulukuuta – Määrä tonneina
               
               
                  Kannettava tulli: vapautus
               
               
                           
                              Kiintiön järjestysnumero
                           
                        
                        
                           09.4228
                        
                        
                           09.4229
                        
                        
                           09.4179
                        
                     
                           
                              Kuvaus
                               (*1)
                           
                        
                        
                           Hera ja modifioitu hera, myös tiivistetty tai lisättyä sokeria tai muuta makeutusainetta sisältävä
                        
                        
                           Hera ja modifioitu hera, jauheena, rakeina tai muussa kiinteässä muodossa, lisättyä sokeria tai muuta makeutusainetta sisältämätön, proteiinipitoisuus (typpipitoisuus × 6,38) enintään 15 painoprosenttia ja rasvapitoisuus enintään 1,5 painoprosenttia
                        
                        
                           Juusto ja juustoaine
                        
                     
                           
                              Yhdistetyn nimikkeistön koodi
                           
                        
                        
                           0404 10 
                        
                        
                           0404 10 02 
                        
                        
                           0406 
                        
                     
                           Määrä kaudella lokakuu–joulukuu 2018
                        
                        
                           313
                        
                        
                           788
                        
                        
                           Ei sovelleta
                        
                     
                           
                              Vuotuinen määrä 2019 ja seuraavina vuosina
                           
                        
                        
                           1 250 
                        
                        
                           3 150 
                        
                        
                           7 200 
                        
                     
                           Määrä kaudella tammikuu–kesäkuu
                        
                        
                           625
                        
                        
                           1 575 
                        
                        
                           3 600 
                        
                     
                           Määrä kaudella heinäkuu–joulukuu
                        
                        
                           625
                        
                        
                           1 575 
                        
                        
                           3 600 
                        
                     
            
               (*1)  Sen rajoittamatta, mitä yhdistetyn nimikkeistön tulkintasäännöissä määrätään, tavaran kuvaus on ohjeellinen, koska etuuskohtelujärjestely määräytyy tässä liitteessä CN-koodin soveltamisalan perusteella.”